## Zaključci o političkim prilikama u Republici Hrvatskoj

### NN 19/1991 (23.4.1991.), Zaključci o političkim prilikama u Republici Hrvatskoj

# SABOR REPUBLIKE HRVATSKE

Na temelju članka 2. Ustava Repuhlike Hrvatske i članka 6. Ustavnog
zakona za provedbu Ustava Republike Hrvatske, Sabor Republike Hrvatske
na zajedničkoj sjednici svih vijeća 17. travnja 1991, nakon podnesenog
uvodnog izlaganja predsjednika Vlade Republike Hrvatske i rasprave u kojoj
je sudjelovao velik broj zastupnika iz svih politićkih stranaka zastupljenih
u Saboru, donosi

## ZAKLJUČKE

### o političkim prilikama u Republici Hrvatskoj

1. Sabor Republike Hrvatske pruža punu podršku Predsjedniku Republike
Hrvatske, Vladi Republike Hrvatske i drugim njezinim tijelima u vezi aktivnosti
koje su poduzeli u zaštiti suvereniteta, teritorijalne cjelovitosti i neovisnosti
Republike Hrvatske u odnosu na sve oblike nasrtaja na njen pravni poredak.

2. Sabor Republike Hrvatske zahtijeva od Vlade Republike Hrvatske i
drugih njezinih tijela da u okviru svoga djelokruga energićno i bez odlaganja
poduzme sve što je potrebno za zaštitu pravnog poretka na cijelom podrućju
Republike Hrvatske.

3. Sabor Republike Hrvatske obvezuje Vladu Republike Hrvatske da poduzme
sve što je u njezinu djelokrugu kako bi novaci iz Republike Hrvatske vojni
rok služili samo na njezinom teritoriju.

4. Sabor Republike Hrvatske u cijelosti podržava međustranaćke dogovore
i aktivnosti koje imaju za cilj jaćanje obrambene moći Republike Hrvatske,
uključujući osnivanje i djelovanje dobrovoljaćkih nenaoružanih odreda Narodne
zaštite.

5. Sabor Republike Hrvatske se zalaže za djelotvornu zaštitu prava dijelova
naroda i nacionalnih manjina, kako dijelova hrvatskog naroda koji žive
u drugim državama, tako i dijelova naroda i nacionalnih manjina koje žive
u Hrvatskoj, uz uvjet da pripadnici naroda i nacionalnih manjina štuju
pravni poredak zemlje u kojoj žive.

6. Sabor Republike Hrvatske smatra neophodnim ubrzati postupak razdruživanja
sadašnje SFRJ i mogućeg udruživanja Republike Hrvatske u savez suverenih
država te izražava spremnost za međuparlamentarnu suradnju u tome postupku.

7. Sabor Republike Hrvatske utvrđuje da je Predsjedništvo SFRJ sastavljeno
na neustavan naćin u odnosu na zastupljenost Republike Srbije i autonomnih
pokrajina u tom državnom tijelu. Zbog toga se opravdano postavlja pitanje
legitimiteta odluka koje ono donosi. Sabor Republike Hrvatske zahtijeva
da Ustavni sud Jugoslavije odmah donese odlulke o tome.

8. Savezno vijeće Skupštine SFRJ, nakon što je samo sebi u dva navrata
produžilo mandat i ćiji je rad utemeljell na preglasavanju, predstavlja
mjesto na kojem se ne ne mogu donositi odluke od znaćenja za suverenitet
i interese Republike Hrvatske.

9. Narušavanje legaliteta državnih tijela SFRJ, za što iskljućivo odgovornost
snosi Republika Srbija, oćituje se i u neustavnom ustroju Vijeća republika
i pokrajina Skupštine SFRJ, budući da u tome vijeću nema delegata Skupštine
Autonomne Pokrajine Kosova.

10. Sabor Republike Hrvatske zahtijeva od JNA da se odmah povuće u vojarne,
kako bi red i mir u Republici Hrvatskoj osiguravale samo njezine redarstvene
snage.

11. Sabor Republike Hrvatske, prihvačajući peticiju više od 220.000
gradana Republike Hrvatske, oštro prosvjeduje protiv montiranog politićkog
procesa optuženima pred Vojnim sudom u Zagrebu.

12. Ovi će se zakljućci objaviti u "Narodnim novinama", službenom
listu Republike Hrvatskee te dostaviti Skupštini SFRJ i skupštinama jugoslavenskih
republika i pokrajina.

Klasa: 200-01/91-01/01

Zagreb, 17. travnja 1991.

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

Ostalo, NN 19/1991-589